༸གོང་ས་༸སྐྱབས་མགོན་ཆེན་པོ་མཆོག་གིས་ནོ་བེལ་ཞི་བདེའི་གཟེངས་རྟགས་བཞེས་ནས་མི་ལོ་ཉེར་ལྔ་འཁོར་བའི་མཛད་སྐོར་བཀའ་སློབ་སྩལ་བ། – བོད་མིའི་སྒྲིག་འཛུགས།
སྐད་ཡིག།
हिन्दीEng中文
Subscribe
མདུན་ཤོག
བོད་ཀྱི་སྐོར།
བོད་ཀྱི་རྒྱལ་དར།
བོད་རྒྱལ་ཁབ་ཆེན་པོའི་རྒྱལ་གླུ།
བོད་མིའི་སྒྲིག་འཛུགས།
བཙན་བྱོལ་བོད་མིའི་བཅའ་ཁྲིམས།
བོད་མིའི་སྤྱི་ཚོགས།
དགའ་ལྡན་ཕོ་བྲང་།
ཁྲིམས་ལུགས་དབང་འཛིན།
སྤྱི་འཐུས་ལྷན་ཚོགས།
བཀའ་ཤག
འོས་བསྡུ་ལས་ཁང་།
ལས་བྱེད་འདེམས་ལྷན།
སྤྱི་ཁྱབ་རྩིས་ཞིབ་ལས་ཁང་།
གནད་ཡོད་མི་སྣ་ཁག
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
དཔལ་འབྱོར་ལས་ཁུངས།
ཤེས་རིག་ལས་ཁུངས།
བདེ་སྲུང་ལས་ཁུངས།
ཕྱི་དྲིལ་ལས་ཁུངས།
འཕྲོད་བསྟེན་ལས་ཁུངས།
གསར་འཕྲིན།
གསར་གནས།
གཞུང་འབྲེལ་གསར་འགྱུར།
གསལ་བསྒྲགས།
བོད་ནང་གི་ཛ་དྲག་གནས་ཚུལ།
དཔེ་དེབ་རིགས།
དུས་དེབ།
རྒྱལ་གཅེས་པ།
གསུང་འཕྲིན་ཁག
༸གོང་ས་མཆོག
བཀའ་ཤག
སྤྱི་འཐུས་ལྷན་ཚོགས།
ཛ་དྲག་གནས་ཚུལ།
རྒྱལ་གཅེས་པ།
འབྲེལ་གཏུགས་ཁ་བྱང་།
དྲྭ་ཚིགས་ཁག
མང་གཙོའི་ཀ་བ།
ཆེས་མཐོའི་ཁྲིམས་ཞིབ་ཁང་།
བོད་མི་མང་སྤྱི་འཐུས་ལྷན་ཚོགས།
བོད་ཡིག།
English
རང་དབང་ཅན་གྱི་སྡེ་ཚན།
འོས་བསྡུ་ལས་ཁང་།
བློན་ཆེན་ལས་ཁུངས་ཁག
ཆོས་རིག་ལས་ཁུངས།
ནང་སྲིད་ལས་ཁུངས།
ཤེས་རིག་ལས་ཁུངས།
འཕྲོད་བསྟེན་ལས་ཁུངས།
སྐུ་ཚབ་དོན་གཅོད་ཁང་།
ལྡི་ལི་སྐུ་ཚབ་དོན་གཅོདཁང་།
སུད་སི་སྐུ་ཚབ་དོན་གཅོད་ཁང་།
བྱང་ཨ་རི་སྐུ་ཚབ་དོན་གཅོད་ཁང་།
ཉི་ཧོང་སྐུ་ཚབ་དོན་གཅོད་ཁང་།
སྦེལ་ཇམ་སྐུ་ཚབ་དོན་གཅོད་ཁང་།
ཨོ་སི་ཀྲོ་ལི་ཡ་སྐུ་ཚབ་དོན་གཅོད་ཁང་།
ཨ་ཕི་རི་ཀ་སྐུ་ཚབ་དོན་གཅོད་ཁང་།
ཨུ་རུ་སུ་སྐུ་ཚབ་དོན་གཅོད་ཁང་།
བོད་མིའི་སྒྲིག་འཛུགས་ཀྱི་ལས་ཁུངས་གཞན་ཁག
སྤྱི་ཚོགས་ཡར་རྒྱས་ཐེབས་རྩ།
བོད་ཀྱི་སྲིད་བྱུས་ཉམས་ཞིབ་ཁང་།
བོད་ཀྱི་བརྙན་འཕྲིན།
བོད་ཀྱི་འགྲེམས་སྟོན་ཁང་།
གངས་ལྗོངས་དཔལ་འབྱོར་ཞབས་ཞུ་ཁང་།
བོད་མིར་གདུང་སེམས་མཉམ་བསྐྱེད།
དབུ་མའི་ལམ།
མུ་མཐུད།
ཐ་སྙད་དྲ་ཚིགས།
ལམ་སྟོན་གྱི་དྲ་ཚིགས།
ཆོས་ལུགས་ལ་མ་བརྟེན་པའི་བཟང་སྤྱོད་ཀྱི་དྲ་ཚིགས།
བོད་ཡིག་སློབ་སྦྱོང་དྲ་ཚིགས།
དགེ་རྒན་ཁྱད་ལས་ཡར་རྒྱས་དྲ་ཚིགས།
བོད་མིའི་ཁྱད་ལས་དང་བླངས་ལས་གཞི།
མངོན་དགའ་བོད་ཕྲུག་དམིགས་བསལ་དགོས་མཁོ་ཅན་གྱི་སློབ་གྲྭ།
འཛིན་སྐྱོང་སྦྱོང་བརྡར་དང་བདེ་དོན་ཚོགས་པ།
བོད་མིའི་ཡར་ཐོན་ཚོང་ལས་རམ་འདེགས་ལས་གཞི།
སྒྲ་ལྡན་གསར་འགྱུར།
དྲྭ་ཐོག་སྐོར་སྐྱོད།
༸གོང་ས་༸སྐྱབས་མགོན་ཆེན་པོ་མཆོག་གིས་ནོ་བེལ་ཞི་བདེའི་གཟེངས་རྟགས་བཞེས་ནས་མི་ལོ་ཉེར་ལྔ་འཁོར་བའི་མཛད་སྐོར་བཀའ་སློབ་སྩལ་བ།
གསར་ལས་ཁང་གི་གསར་འགོད་པས།
༢༠༡༤-༠༥-༠༨
Subscribe
༢༠༡༤ ཟླ་ ༥ ཚེས་ ༨ རེས་གཟའ་ཕུར་བུ།
༄༅། །ཕྱི་ལོ་ ༢༠༡༤ ཟླ་ ༥ ཚེས་ ༧ ཉིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ནོར་ཝེའི་ Norwayརྒྱལ་ས་ཨོ་སི་ལོར་ Osloཆིབས་སྒྱུར་བསྐྱང་ཆེད་ལ་ཏི་ཝི་ཡའི་རྒྱལ་ས་རི་གའི་གནམ་ཐང་དུ་ཆིབས་སྒྱུར་བསྐྱངས་སྐབས་ནོར་ཝེའི་གསར་འགོད་པ་ཞིག་གིས་ཐེངས་འདིར་ནོར་ཝེའི་སྲིད་གཞུང་གི་གཞུང་འཛིན་མི་སྣས་༸གོང་ས་མཆོག་མཇལ་འཕྲད་ཞུ་རྒྱུ་མིན་པའི་ཐག་གཅོད་གནང་བར་དགོངས་ཚུལ་ཇི་ཡོད་ཀྱི་དྲི་བ་ཞུས་པར་༸གོང་ས་མཆོག་གིས་བཀའ་ལན་སྩལ་དོན།
འདི་ནི་རྒྱུན་ལྡན་གྱི་གནས་སྟངས་ཤིག་ཡིན་པར་ངོས་ཀྱིས་ངོས་འཛིན་བྱེད་བཞིན་ཡོད། རྒྱལ་ཁབ་ཀྱི་རྩ་དོན་གལ་ཆེན་པོ་རེད། འོན་ཀྱང་ཏཱ་ལའི་བླ་མ་ནི་གཞན་ལ་གནོད་སྐྱེལ་བྱེད་མཁན་ཞིག་མིན་པ་ངོས་ཀྱིས་ཁས་ལེན་ཞུས་ཆོག ངོས་ཀྱིས་ལས་དོན་གལ་ཆེ་ཤོས་དེ་མང་ཚོགས་དང་ཐུག་ནས་ང་ཚོ་འཛམ་གླིང་འདིའི་ནང་འཚོ་གནས་བྱེད་བཞིན་པའི་མི་འབོར་ཐེར་འབུམ་བདུན་ཡོད་པ་རྣམས་ཚང་མ་འགྲོ་བ་མིའི་རིགས་གཅིག་མཚུངས་ཡིན་བསམ་པའི་གཅིག་གྱུར་གྱི་འདུ་ཤེས་ཐོག་ནས་གཞི་རྩའི་འགྲོ་བ་མིའི་རིགས་ཀྱི་བཟང་པོའི་ཡོན་ཏན་དེ་དག་གོང་མཐོར་གཏོང་ཐབས་བྱ་རྒྱུ་དེ་ཡིན་པར་ངོས་འཛིན་བྱེད་བཞིན་ཡོད། དཀའ་ངལ་ཆེན་པོའི་རིགས་འཕྲད་སྐབས་ང་ཚོས་འཛམ་གླིང་སྤྱི་ལ་ཕན་གནོད་ཇི་འདྲ་ཞིག་ཡོང་མིན་ལ་བསམ་བློ་གཙོ་བོ་གཏོང་དགོས་པ་ལས་ང་ཚོ་དང་ཁོ་ཚོའི་རྒྱལ་ཁབ་ཀྱི་ཁེ་ཕན་གཙོ་བཟུང་བྱ་རྒྱུ་མེད། ཆབ་སྲིད་དང་དཔལ་འབྱོར། ཆོས་ལུགས། ཤེས་ཡོན་སོགས་ང་ཚོས་ལས་དོན་ཇི་འདྲ་ཞིག་སྤེལ་ཡང་འགྲོ་བ་མིའི་རིན་ཐང་གཞི་རྩར་བཞག་སྟེ་ཕུགས་རྒྱང་རིང་པོར་སྨན་པའི་བསམ་བློ་གཏོང་དགོས། གལ་ཏེ་ངོས་རང་ཡུལ་འདིར་བསླེབས་སྐབས་ཆབ་སྲིད་ཀྱི་དམིགས་ཡུལ་ཞིག་ཡོད་ན་བློ་ཁ་མ་ཁེངས་པ་དེ་འདྲ་ཡོང་སྲིད་ཀྱང་ངོས་ལ་ཆབ་སྲིད་ཀྱི་རེ་དོགས་གང་ཡང་མེད་པར་བརྟེན་བློ་ཁ་མ་ཁེངས་པ་དེ་འདྲ་བྱེད་དགོས་དོན་གང་ཡང་མེད། ཅེས་བཀའ་ལན་སྩལ།
དེ་རྗེས་༸གོང་ས་མཆོག་ནོར་ཝེའི་གནམ་ཐང་དུ་༸ཞབས་སོར་བདེ་བར་འཁོད་སྐབས། ནོར་ཝེའི་ནོ་བེལ་ཞི་བདེའི་གཟེངས་རྟགས་ཚོགས་ཆུང་གི་ཚོགས་མི་རྣམས་ཀྱིས་ཕེབས་བསུ་གཟབ་རྒྱས་ཞུས་ཡོད། སྐབས་དེར་གསར་འགོད་པ་རྣམས་ཀྱི་དྲི་བར་བཀའ་ལན་སྩལ་རྗེས་༸གོང་ས་མཆོག་གནམ་ཐང་ནས་བཞུགས་གནས་མགྲོན་ཁང་དུ་ཆིབས་སྒྱུར་བསྐྱངས་སྐབས་ཕེབས་ལམ་དུ་མང་ཚོགས་བརྒྱ་ཕྲག་མང་པོས་དཀར་གཙང་མཇལ་དར་དང་བོད་ཀྱི་རྒྱལ་དར་སོགས་ཐོགས་ཏེ་ཕེབས་བསུ་གཟབ་རྒྱས་ཞུས་ཡོད། དེ་རྗེས་བཞུགས་གནས་མགྲོན་ཁང་གི་ཁྱམས་རྭ་ནས་ཞལ་མར་གཟིགས་ཏེ་འོག་ཏུ་མང་ཚོགས་བརྒྱ་ཕྲག་མང་པོས་༸གོང་ས་མཆོག་ལ་དགའ་བསུའི་འཚམས་འདྲི་ཞུས་པར་ཁོང་རྣམས་ལ་༸གོང་ས་མཆོག་གིས་འཚམས་འདྲིའི་བཀའ་སློབ་སྩལ། དེ་ནས་བཞུགས་གནས་མགྲོན་ཁང་དུ་ཕྱིར་ཆིབས་སྒྱུར་བསྐྱངས་ཏེ་ཡུལ་དེའི་སྲིད་བློན་ཟུར་པ་མཆོག་དང་མཇལ་མོལ་མཛད།
དེ་རྗེས་ནོ་བེལ་ཞི་བདེའི་གཟེངས་རྟགས་ཚོགས་ཆུང་གིས་༸གོང་ས་༸སྐྱབས་མགོན་ཆེན་པོ་མཆོག་ལ་ནོ་བེལ་ཞི་བདེའི་གཟེངས་རྟགས་འབུལ་ལམ་ཞུས་ཏེ་མི་ལོ་ ༢༥ ཧྲིལ་པོ་འཁོར་བའི་དུས་དྲན་སྲུང་བརྩི་ཞུ་རྒྱུའི་མཛད་སྒོའི་ཐོག་ཇི་ལྟར་སྔོན་ནས་གསོལ་འདེབས་ཞུས་དོན་བཞིན་བཀའ་བཞེས་བཟང་པོ་སྨིན་སྩལ་ལྟར་ཆིབས་སྒྱུར་བཀའ་དྲིན་བསྐྱངས། སྐབས་དེར་ནོ་བེལ་ཞི་བདེའི་གཟེངས་རྟགས་ཚོགས་ཆུང་གི་ཚོགས་གཙོ་ Chairman of the Nobel Committee སྐུ་ཞབས་ཐོབ་ཇོན་ཇག་ལན་ Thorbjørn Jagland མཆོག་གིས་༸གོང་ས་མཆོག་དགྱེས་སྟོན་གྱི་གསོལ་ཚིགས་ཐོག་གདན་ཞུས་ཀྱིས་དེར་འདུས་ནོ་བེལ་ཞི་བདེའི་གཟེངས་རྟགས་ཚོགས་ཆུང་གི་ཚོགས་མི་རྣམས་ལ་༸གོང་ས་མཆོག་ངོ་སྤྲོད་ཞུས་དོན། བོད་ཀྱི་༸སྐྱབས་མགོན་ཏཱ་ལའི་བླ་མ་མཆོག་གིས་འཚེ་མེད་ཞི་བའི་ཐབས་ལམ་ཐོག་ནས་བོད་མི་རྣམས་ལ་རང་དབང་ཐོབ་ཆེད་ཐུགས་བརྩོན་མཛད་པ་མ་ཟད། གོ་ལའི་ཁོར་ཡུག་ཐོག་ལ་ཧ་ཅང་ཐུགས་འཚབ་མཛད་པར་བརྟེན་ནོ་བེལ་ཞི་བདེའི་གཟེངས་རྟགས་འབུལ་ལམ་ཞུས་ཡོད། ཏཱ་ལའི་བླ་མ་མཆོག་ནི་ཞི་བདེའི་དེད་དཔོན་ཞིག་ཡིན། ཞེས་སོགས་གསུང་བཤད་གྲུབ་བསྟུན།
གསར་འགོད་པ་ཁག་གཅིག་གིས་སྐབས་དེར་ནོ་བེལ་ཞི་བདེའི་གཟེངས་རྟགས་དེས་སྐབས་རེ་ཕན་ཐོགས་ཡོད་ཀྱང་མཚམས་རེ་གནོད་སྐྱེལ་བཞིན་ཡོད་པའི་སྐོར་གླེང་ཕྱོགས་ཡོང་བཞིན་པ་དེར་༸གོང་ས་མཆོག་ལ་དགོངས་ཚུལ་ཇི་ཡོད་ཀྱི་དྲི་བ་ཞུས་པར་༸གོང་ས་མཆོག་གིས་བཀའ་ལན་སྩལ་དོན། ཕན་ཐོགས་ཡོད་པ་བརྗོད་མི་དགོས། ངོས་ཀྱི་གྲོགས་པོ་ལྷོ་ཨ་ཕི་རི་ཀའི་ཡི་ཤུའི་ཆོས་དཔོན་སྐུ་ཞབས་ཌེ་སི་མོན་ཊུ་ཊུ་མཆོག་གིས་དེ་སྔ་ཁོང་ལ་ནོ་བེལ་ཞི་བདེའི་གཟེངས་རྟགས་མ་ཐོབ་གོང་མི་སྣ་འགའ་ཤས་མཇལ་འཕྲད་ཞུ་རྒྱུར་ཧ་ཅང་དཀའ་ངལ་འཕྲད་བཞིན་ཡོད་ཀྱང་། ཁོང་ལ་ནོ་བེལ་ཞི་བདེའི་གཟེངས་རྟགས་ཐོབ་རྗེས་མི་སྣ་མཇལ་འཕྲད་ཞུ་རྒྱུ་ལས་སླ་རུ་ཕྱིན་ཡོད་སྐོར་ངོས་ལ་གསུངས་བྱུང་། ངོས་རང་ཨ་རིའི་གྲོང་ཁྱེར་ཁལ་ལི་ཕོར་ནི་ཡར་ཚན་རིག་པ་དང་ལྷན་བགྲོ་གླེང་བྱེད་སྐབས་ངོས་ལ་ནོ་བེལ་ཞི་བདེའི་གཟེངས་རྟགས་ཐོབ་པ་གོ་ཐོས་བྱུང་། སྐབས་དེར་གསར་འགོད་པ་ཚོས་ངོས་ལ་ཚོར་བ་ཇི་བྱུང་འདྲི་སྐབས་ངོས་ཀྱིས་ངོས་རང་དེ་སྔ་ལྟར་ནང་པའི་དགེ་སློང་དཀྱུས་མ་རང་འཇགས་ཡིན་བསམ་པ་མ་གཏོགས་དེ་ཙམ་ཁྱད་པར་མི་འདུག ཅེས་ལན་འདེབས་བྱས་པ་ཡིན།
འོན་ཀྱང་གཟེངས་རྟགས་འདི་གཙོ་བོ་ངོས་ཀྱིས་འཚེ་མེད་ཞི་བའི་ལངས་ཕྱོགས་བཟུང་སྟེ་འཚེ་མེད་ཞི་བ་གོང་མཐོར་གཏོང་ཐབས་འབད་བརྩོན་བྱས་པ་དེར་ངོས་འཛིན་དང་རྒྱབ་སྐྱོར་གནང་བ་ཞིག་ཡིན་སྟབས། གཟེངས་རྟགས་འདིས་ངོས་ལ་ཆེ་མཐོང་ཧ་ཅང་གནང་བ་ཞིག་ལ་ངོས་འཛིན་བྱེད་བཞིན་ཡོད། དེ་རྗེས་འབར་མའི་མང་གཙོ་དོན་གཉེར་བ་ལྕམ་སྐུ་ཨང་སང་སུ་ཀི་ Aung San Suu Kyi མཆོག་དང་རྒྱ་རིགས་མང་གཙོ་དོན་གཉེར་བ་སྐུ་ཞབས་ལིའོ་ཞའོ་པོ་ Liu Xiaobo མཆོག་ལ་ནོ་བེལ་ཞི་བདེའི་གཟེངས་རྟགས་ཕུལ་བ་དེས་དཀའ་ངལ་འཕྲད་བཞིན་པའི་སྐབས་སུ་གཟེངས་རྟགས་དེས་སེམས་ནང་སྙིང་སྟོབས་འཕེལ་རྒྱུར་ཧ་ཅང་ཕན་ཐོགས་བྱུང་ཡོད་པའི་ཚོར་སྣང་བྱུང་། ཞེས་བཀའ་ལན་སྩལ།
གཞན་ཡང་གསར་འགོད་པ་ཞིག་གིས་ཐེངས་འདིར་ནོར་ཝེའི་གཞུང་འབྲེལ་མི་སྣ་ཚོ་དང་གྲོས་ཚོགས་ཀྱི་ཚོགས་གཙོ་བཅས་ཀྱིས་༸གོང་ས་མཆོག་ལ་མཇལ་འཕྲད་ཞུ་རྒྱུ་མིན་པའི་ཐག་གཅོད་གནང་བ་དེར་བློ་ཕམ་བྱུང་མིན་གྱི་དྲི་བ་ཞུས་པར་༸གོང་ས་མཆོག་གིས་བཀའ་ལན་སྩལ་དོན། བློ་ཕམ་རྩ་བ་ནས་མེད་ལ་བློ་ཕམ་ཡོང་དགོས་དོན་ཡང་མེད། ངོས་ཀྱིས་དམིགས་ཡུལ་གཙོ་བོ་འགྲོ་བ་མིའི་རིན་ཐང་གོང་མཐོར་གཏོང་ཐབས་བྱ་རྒྱུ་ཡིན། ང་ཚོ་སྐྱེས་པ་ནས་རང་ཉིད་ཀྱིས་བྱམས་བརྩེའི་འཚོ་བ་མྱོང་བ་ཙམ་དུ་མ་ཟད། གཞན་གྱི་བདེ་སྡུག་ལ་ཚོར་བ་ཡོང་བཞིན་ཡོད། དེར་བརྟེན་ང་ཚོར་བྱམས་བརྩེའི་བློའི་ས་བོན་ལྟ་བུ་ཡོད་པ་འདི་སྐྱེད་སྲིང་བྱེད་དགོས། ལུས་པོའི་འཕྲོད་བསྟེན་ཡག་པོ་ཞིག་ཡོང་བ་ལའང་སེམས་ལ་ཞི་བདེ་དགོས་རྒྱུ་ཧ་ཅང་གལ་ཆེ་ཡིན་པ་དེང་སྐབས་ཚན་རིག་པ་ཚོས་ཤེས་རྟོགས་བྱུང་ཡོད། སྤྱིར་བཏང་མི་ཚོས་བྱམས་པ་དང་བརྩེ་བ་བརྗོད་སྐབས་ཆོས་ཀྱི་སྐད་ཆ་རེད། ཅེས་པའི་བསམ་ཚུལ་འཛིན་བཞིན་ཡོད་ཀྱང་། འོན་ཀྱང་དོན་དངོས་ཐོག་བྱམས་པ་དང་བརྩེ་བའི་རིན་ཐང་ནི་འགྲོ་བ་མིའི་སྤྱི་ཚོགས་ཀྱི་འཚོ་བའི་གོམས་གཤིས་ནང་ཧ་ཅང་དགོས་མཁོ་ཆེན་པོ་ཞིག་ཡིན། ངོས་རང་ནང་པའི་དགེ་སློང་ཞིག་ཡིན་པའི་ཆ་ནས་ཆོས་ལུགས་མཐུན་སྒྲིལ་གོང་མཐོར་གཏོང་རྒྱུའི་ལས་དོན་ལ་དོ་དབྱིངས་ཡོད། ཅེས་སོགས་ཀྱི་བཀའ་ལན་སྩལ།
དེ་རྗེས་གསར་འགོད་པ་ཞིག་གིས་ཕྱི་ལོ་ ༢༠༠༩ ནས་བོད་ནང་ད་བར་བོད་མི་ ༡༣༠ ལྷག་གི་རང་ལུས་མེར་སྲེག་བཏང་བའི་གནད་དོན་ཐོག་གི་དྲི་བར་བཀའ་ལན་སྩལ་དོན། གནས་སྟངས་འདི་ནི་ཧ་ཅང་བློ་ཕམ་རང་བཞིན་རེད། ཚབས་ཆེའི་ལས་འགུལ་དེ་དག་ནད་ཀྱི་མཚོན་རྟགས་ལྟ་བུ་རེད། གནས་ཚུལ་དེ་དག་གི་རྒྱབ་ལྗོངས་ལ་བོད་མི་ཚོའི་སེམས་གཏིང་ལ་འདོད་བློ་མ་ཁེངས་པའི་རྣམ་པ་ཡོད་པ་མཚོན་བཞིན་ཡོད། དེར་བརྟེན་གནས་ཚུལ་དེ་དག་ཡོང་དགོས་པའི་རྒྱུ་རྐྱེན་གཙོ་བོ་གང་ཡིན་རྒྱབ་ལྗོངས་ཀྱི་གནས་སྟངས་རྟོག་ཞིབ་བྱ་རྒྱུ་རྒྱ་ནག་གཞུང་ལ་འགན་ཡོད། འོན་ཀྱང་རྒྱ་ནག་གཞུང་གིས་དངོས་ཡོད་གནས་ཚུལ་ལ་རྟོག་ཞིབ་མ་བྱས་པར་ངོས་ལ་ཁག་དཀྲི་བྱེད་བཞིན་ཡོད། རྒྱ་ནག་གཞུང་གིས་གསར་འགོད་པ་ཚོ་བོད་དུ་བཏང་ནས་དངོས་ཡོད་གནས་སྟངས་ཇི་ཡིན་ཐོག་ངེས་པར་དུ་ཞིབ་འཇུག་བྱེད་འཇུག་དགོས། རང་ལུས་མེར་སྲེག་གཏོང་མཁན་བོད་མི་དེ་དག་ཆང་སོགས་ཀྱི་བཟི་བ་དང་ནང་མིའི་དཀའ་ངལ་འཕྲད་ནས་རང་སྲེག་བྱས་པ་དེ་འདྲ་མིན། ཁོང་ཚོས་དེ་ལྟར་བྱས་པ་དེར་རྒྱུ་རྐྱེན་གཞན་ཞིག་ཡོད། ཅེས་སོགས་ཀྱི་བཀའ་ལན་མཛད།
དེ་རྗེས་ཤུགས་ལྡན་ཚོགས་པས་གཞུང་ལམ་ཐོག་༸གོང་ས་མཆོག་ལ་ངོ་རྒོལ་བྱས་པའི་སྐོར་གྱི་དྲི་བ་ཕུལ་བར་བཀའ་ལན་སྩལ་དོན། ངོས་ཀྱིས་དུས་རྟག་ཏུ་སོ་སོའི་ཕ་མེས་ཀྱི་ཆོས་ལུགས་རྒྱུན་འཁྱོངས་བྱ་རྒྱུ་ཧ་ཅང་གལ་ཆེ་ཡིན་སྐོར་བརྗོད་བཞིན་ཡོད། འོན་ཀྱང་གལ་ཏེ་མི་འགའ་ཤས་ལ་ནང་ཆོས་དེས་ཕན་ཐོགས་ཆེ་བ་ཡོད་ན་དེ་ལྟར་བྱེད་མིན་སོ་སོའི་རང་དབང་རེད། བཅོམ་ལྡན་འདས་ཀྱིས་རྗེས་འཇུག་ཚོར་བཅོམ་ལྡན་འདས་ལ་དད་པ་ཙམ་ལ་ཆ་མ་བཞག་པར་བཀའ་ལ་དཔྱད་པ་བྱེད་དགོས་གསུངས་ཡོད། ངོ་རྒོལ་བྱེད་མཁན་ཚོར་མཚོན་ན་སྤྱིར་རྡོ་རྗེ་ཤུགས་ལྡན་སྐོར་དེ་ལོ་རྒྱུས་རིང་པོ་རེད། ལོ་ངོ་བཞི་བརྒྱའི་གོང་༸རྒྱལ་བ་ལྔ་པའི་སྐབས་ནས་གླེང་གཞི་ཅན་གྱི་དྲེགས་པ་ཞིག་ཆགས་ཡོད། ༸རྒྱལ་བ་ལྔ་པས་སྨོན་ལམ་ལོག་པའི་དམ་སྲི་འབྱུང་པོ་། བསྟན་པ་དང་འགྲོ་བ་ལ་འཚེ་བ་བྱེད་མཁན་ཞིག་ལ་ངོས་འཛིན་གནང་ཡོད། ༸རྒྱལ་བ་ལྔ་པའི་རྗེས་སུ་བླ་ཆེན་མང་པོས་ཤུགས་ལྡན་ལ་དམ་བསྒྲགས་གནང་ཡོད་པ་མ་ཟད། ༸རྒྱལ་བ་སྐུ་ཕྲེང་བཅུ་གསུམ་པ་ཆེན་པོ་མཆོག་གིས་ཤུགས་ལྡན་དར་སོ་དེ་ཙམ་མེད་ཀྱང་དེར་དམ་བསྒྲགས་གནང་ཡོད། ངོས་ཀྱིས་ནོར་བ་རེད། ངོས་ཀྱིས་མ་ཤེས་པར་ཕྱི་ལོ་ ༡༩༥༡ ནས་ ༡༩༧༠ འགོ་སྟོད་བར་ཤུགས་ལྡན་བསྟན་པ་རེད།
འོན་ཀྱང་ཕྱིས་སུ་ངོས་ཀྱིས་དེར་མ་འགྲིག་པ་ཞིག་ཡོད་པ་ཤེས་ནས་བརྟག་དཔྱད་བྱེད་སྐབས་༸གོང་ས་ལྔ་པ་ཆེན་པོ་མཆོག་དང་༸གོང་ས་སྐུ་ཕྲེང་བཅུ་གསུམ་པ་ཆེན་པོས་དམ་བསྒྲགས་གནང་བ་གཞི་ནས་ཤེས་བྱུང་། དེ་རྗེས་ངོས་ཀྱིས་དོལ་རྒྱལ་བསྟེན་རྒྱུ་མཚམས་འཇོག་བྱས་པ་ཡིན། དེ་ནས་རིམ་བཞིན་མང་ཚོགས་ཀྱིས་གནས་ཚུལ་ཤེས་སྟབས་དེའི་སྐོར་མང་ཚོགས་ལ་འགྲེལ་བཤད་རྒྱག་རྒྱུ་ངོས་ཀྱི་ལས་འགན་རེད། དོལ་རྒྱལ་རྗེས་འབྲང་པ་ཚོས་ཚོགས་པ་བཙུགས་ནས་ངོས་ཀྱིས་དོལ་རྒྱལ་བཀག་སྡོམ་བྱེད་ཀྱི་ཡོད་པ་རྗོད་བཞིན་ཡོད། དངོས་ཡོད་གནས་སྟངས་དེ་འདྲ་མ་རེད། རྒྱ་གར་ལྷོ་ཕྱོགས་ལ་དགོན་པ་ཆེ་ཐག་ཆོད་ཡོད་པའི་ནང་དོལ་རྒྱལ་མུ་མཐུད་བསྟེན་བཞིན་ཡོད་པ་ཟུར་བལྟས་ལེབ་མཐོང་རེད། བླ་མ་དང་སློབ་མའི་དབར་དམ་ཚིག་གཙང་མ་དགོས་སྟབས་དོལ་རྒྱལ་བསྟེན་འདོད་ཡོད་ན་ངོས་ཀྱི་སར་ནས་ཆོས་མ་ཞུ་རོགས་ཞེས་བརྗོད་ཀྱི་ཡོད། དེ་འདྲ་བརྗོད་པ་དེར་ཁོང་ཚོས་དམ་བསྒྲགས་བྱས་པ་རེད། ཅེས་རྗོད་བཞིན་ཡོད། དོལ་རྒྱལ་རྗེས་འབྲང་པ་ཚོས་ངོས་ལ་སྐྱག་རྫུན་མ་ཤོད། ཅེས་སྐད་འབོད་རྒྱག་བཞིན་ཡོད། སྐྱག་རྫུན་སུས་ཤོད་ཀྱི་འདུག ངོས་ཀྱིས་ཆོས་ལུགས་རིས་མེད་བྱེད་དགོས་པའི་ལམ་སྟོན་བྱེད་བཞིན་ཡོད། དོལ་རྒྱལ་བསྟེན་པས་ཆོས་ལུགས་འགལ་ཟླ་འགྲོ་བཞིན་ཡོད། ངོས་ལ་ངོ་རྒོལ་བྱེད་མཁན་དོལ་རྒྱལ་རྗེས་འབྲང་པ་ཚོས་དངོས་ཡོད་གནས་ཚུལ་མ་ཤེས་པར་དེ་ལྟར་བྱེད་བཞིན་ཡོད་པར་བརྟེན་ཡ་ང་སྙིང་རྗེ་བསམ་པ་དྲན་གྱི་འདུག ཅེས་བཀའ་ལན་སྩལ། སང་ཉིན་༸གོང་ས་མཆོག་གིས་ཨོ་སི་ལོ་གཙུག་ལག་སློབ་གྲྭའི་ནང་བློ་སྦྱོང་ཚིགས་བརྒྱད་མའི་ཆོས་འབྲེལ་དང་མང་ཚོགས་ལ་བཀའ་སློབ་སྩལ་རྒྱུ་ཡིན་འདུག
གསར་གནས།
སཾ་བྷོ་ཊ་བོད་སློབ་ཚོགས་པའི་ཁྱབ་ཁོངས་སློབ་ཁག་གི་ལོ་འཁོར་འགན་འཛིན་ཚོགས་འདུ་ཐེངས་བཅོ་ལྔ་པའི་དབུ་འབྱེད་མཛད་སྒོ་ཚོགས་པ།
༢༠༢༢-༡༡-༢༨
ཤིས་ལོང་ས་གནས་འགོ་འཛིན་གསར་རྙིང་བར་རྩིས་སྤྲོད་རྩིས་ལེན་ལེགས་གྲུབ་བྱུང་བ།
༢༠༢༢-༡༡-༢༨
སྲི་ཞུའི་ལས་བྱེད་གསར་འདེམས་གསལ་བསྒྲགས།
༢༠༢༢-༡༡-༢༨
༸སྐྱབས་རྗེ་ཀུན་བདེ་གླིང་རིན་པོ་ཆེ་མཆོག་གིས་མོན་གྷོ་འདོད་རྒུ་གླིང་དུ་ནང་ཆོས་ངོ་སྤྲོད་གནང་བ།
༢༠༢༢-༡༡-༢༨
འབྲེལ་གནས།
ཉི་ཧོང་སྐུ་ཚབ་དོན་གཅོད་ཁང་ནས་ཟླ་གྲངས་གཉིས་རིང་གི་བོད་ཡིག་སློབ་ཁྲིད་ཀྱི་ལས་རིམ་ལེགས་པར་མཇུག་སྒྲིལ་གནང་བ།
༢༠༢༢-༡༡-༢༨
གཏན་འཇགས་ཐབས་བྱུས་འཆར་འགོད་ཚོགས་ཆུང་གི་ཚོགས་འདུ་ཐེངས་གསུམ་པ་མཇུག་སྒྲིལ་བ།
༢༠༢༢-༡༡-༢༧
དཔལ་ལྡན་བོད་མི་མང་སྤྱི་འཐུས་ཚོགས་གཙོ་མཆོག་རྒྱ་གར་རྒྱལ་ས་ལྡི་ལིར་གཞུང་འབྲེལ་ཕྱོགས་ཕེབས་གནང་གཏན་ཁེལ་བ།
༢༠༢༢-༡༡-༢༦
བོད་མི་མང་སྤྱི་འཐུས་ལྷན་ཚོགས་ནས་གོ་སྒྲིག་ཞུས་པའི་ཐབས་བྱུས་ཚོགས་འདུ་ཐེངས་གཉིས་པ་དེ་བཞིན་རྒྱལ་ཁའི་ངང་མཇུག་བསྒྲིལ་བ།